Diana Hunt Őrület ​határán (Őrületben 2.)
Összeesküdtek ellened vagy valóban kezded elveszíteni az eszed? Nathalie maga mögött hagyta a múltat. Egy új kapcsolatnak esélyt adva tiszta lappal indított. A férfi nyugalmat hozott az életébe, ám azt mindenki elől titkolja, hogy az elmegyógyintézet falai közti borzalmak nem múltak el benne nyomtalanul. A paranoia nem hagyja nyugodni, úgy érzi, valaki megint követi őt… „Hiányoztam? Megígértem, hogy visszatérek.” A félelme egynap megelevenedik és az élete rémálommá válik. Nincs más választása, a túléléshez el kell merülnie a sötétségben. Készen állsz a félelemre? Egy sötét, mindent elpusztító szerelemre? Készülj fel a valódi őrületre! Diana Hunt következő regénye, a nagy sikerű sorozat második része egy sötét, romantikus thriller, mely egyszerre szól szenvedélyes szerelemről, és egy nő harcáról, aki érveit eldobva keresi a kiutat az őrületből. 1. rész: Őrületbe kergetsz